open-index/open-wikipedia-markdown huggingface dataset:
Τραπ μουσική

Η **τραπ** (αγγλικά: **trap**) είναι μουσικό υποείδος που δημιουργήθηκε κατά τα τέλη της δεκαετίας του 1990 και τις αρχές της δεκαετίας του 2000 από το χιπ χοπ του Νότου στις Νότιες Ηνωμένες Πολιτείες. Χαρακτηρίζεται από τους απειλητικούς της στίχους και ήχο που ενσωματώνει μισές ή τριπλές διαιρέσεις του χρόνου με hi-hat, βαριά μπάσα με την ονομασία 808 που πήραν την ονομασία τους από το Roland TR-808, πολυεπίπεδα πλήκτρα, και "κινηματογραφικά" έγχορδα. Ο όρος "τραπ" αρχικά αναφερόταν σε μέρη όπου πραγματοποιούνταν διακινήσεις ναρκωτικών. Τα τελευταία χρόνια έχει ενσωματωθεί με την ηλεκτρονική χορευτική μουσική (EDM) από καλλιτέχνες που έχουν κάνει ρεμίξ και έχουν δημιουργήσει τραγούδια τραπ με χαρακτηριστικά που μοιάζουν περισσότερο στην EDM.

## Αρχές
Παρόλο που η παγκόσμια δημοτικότητα της τραπ είναι ένα πρόσφατο φαινόμενο, ένα από τα πρώτα τραπ κομμάτια κυκλοφόρησε το 1992. Το τραγούδι *Pocket Full of Stones* από τους Underground Kingz (γνωστοί και ως UGK) συμπεριλήφθηκε στο άλμπουμ *[[Too Hard to Swallow]]* και οι στίχοι περιγράφουν το πώς καταφέρνει κανείς από πλανόδιος πωλητής δρόμου να μετατραπεί σε έναν μεγάλο βασιλιά. Αυτό το τραγούδι έθεσε το έδαφος για την εμφάνιση ενός ολόκληρου μουσικού είδους.

Ωστόσο, παρατηρείται πως το τραγούδι δεν μοιάζει πολύ με τη σύγχρονη μουσική τραπ. Αυτό συμβαίνει επειδή η πρώιμη τραπ μουσική καθορίστηκε αποκλειστικά από το λυρικό της περιεχόμενο, ενώ το instrumental βασίστηκε στη συμβατική δομή της hip hop. Αυτό το συγκεκριμένο μοντέρνο στυλ trap που αναζητούμε έχει τις ρίζες του σε εντελώς διαφορετικές σκηνές, όπως το 80s electro, το Miami bass από τις αρχές της δεκαετίας του 1990 και την crunk μουσική της δεκαετίας του 1990 και 2000. Τα μπάσα Electro και Miami οδήγησαν σημαντικά προς την τραπ μουσική, αλλά χωρίς την μουσική crunk, η τραπ δεν θα είχε δημιουργηθεί ποτέ.

## Διάσημοι καλλιτέχνες
Διάσημοι καλλιτέχνες που η μουσική τους βασίζεται στην Trap μουσική είναι παραγωγοί όπως οι: Metro Boomin, TM88, 808 Mafia, Southside, Sonny Digital και Young Chop. Διάσημοι ραπερ είναι οι: Chief Keef, Big Sean, Migos, Drake, Fetty Wap, 2 Chainz, Lil Wayne και πολλοί άλλοι. 

Στην Ελλάδα, η Trap χρησιμοποιείται από καλλιτέχνες των δισκογραφικών εταιρειών Capital Music, OffBeat Records, Jungle Juice, ATH Records, Mad House Records, Trapsion Entertainment, Black Phone Entertainment, Black Money Records, Crime Records Incorporation, NorthLine Studio, Balkan Records, Panik Records Entertainment και Lemon Music. Κάποιοι πολύ γνωστοί από αυτούς είναι ο Trannos, ο Light, ο Snik, ο TOQUEL, ο Υποχθόνιος, ο Strat, ο MadClip (ο οποίος πέθανε νέος σε τροχαίο ατύχημα στις 2 Σεπτεμβρίου του 2021) και οι ATC Family (ATC Nico, ATC Coco).

## Παραπομπές


## Επιπλέον πηγές
* 

Κατηγορία:Μουσική στην Ατλάντα
Κατηγορία:Μουσική στο Χιούστον
Κατηγορία:Hip hop
Άρκα

Η **Άρκα** (αραβικά: عرقا, Αρκάτ στη Βίβλο, Ιρκάτα στην αρχαία Φοινίκη) είναι ένα σουνιτικό παράκτιο χωριό (παλαιά πόλη) στο Κυβερνείο Ακκάρ του Λιβάνου, 22 χλμ. βορειοανατολικά της Τρίπολης. Η πρώην εκεί επισκοπή αποτέλεσε διπλή έδρα μητρόπολης των Καθολικών Λατίνων και Μαρωνιτών. Ο Ρωμαίος αυτοκράτορας Αλέξανδρος Σεβήρος γεννήθηκε στην Άρκα (Caesarea ή Arqa Caesarea υπό τους Ρωμαίους). Το χωριό είναι ξακουστό για τον Τελ Άρκα, έναν αρχαιολογικό χώρο που αφορά τη Νεολιθική Εποχή, καθώς και για την περίοδο των Σταυροφοριών όταν και υπήρχε εκεί το ομώνυμο στρατηγικής σημασίας κάστρο των Σταυροφόρων.

## Εξωτερικοί σύνδεσμοι
* 

Κατηγορία:Χωριά του Λιβάνου
Απολλωνία-Αρσούφ

Η **Απολλωνία** ή **Αρσούφ**, τοποθεσία στο Ισραήλ σήμερα, λίγο βορειότερα του Τελ Αβίβ, ήταν μια αρχαία πόλη στην ελληνιστική και ρωμαϊκή Ιουδαία, η οποία μετονομάστηκε σε Σώζουσα (Sozusa) ή Σώζουσα της Παλαιστίνης στην ύστερη ρωμαϊκή περίοδο, για να ξεχωρίζει από την ομώνυμη πόλη της Λιβύης. Βρισκόταν σε ένα βράχο πάνω από τη Μεσόγειο Θάλασσα, περίπου 34 χλμ. νότια της Καισάρειας (Άρκα).

Έπεσε στα χέρια των μουσουλμάνων το 640 μ.Χ., οι οποίοι την οχύρωσαν ενάντια στις επιθέσεις των Βυζαντινών. Σήμερα είναι γνωστή ως Αρσούφ. Κατακτήθηκε από το σταυροφορικό Βασίλειο της Ιερουσαλήμ το 1101, αποτελώντας ένα σημαντικό από στρατηγικής πλευράς κάστρο κατά τη διάρκεια της Γ΄ Σταυροφορίας, όταν και δόθηκε η Μάχη του Αρσούφ (1191) εκεί κοντά. Το κάστρο καταλήφθηκε από τους Μαμελούκους το 1265, οι οποίοι το κατέστρεψαν για να προστατευτούν από πιθανή χρησιμοποίησή του από νέα κύματα Σταυροφόρων.

## Εξωτερικοί σύνδεσμοι
* 

Κατηγορία:Αρχαίες πόλεις του Ισραήλ
Χάλμπα

Η **Χάλμπα** (αραβικά: حلبا) είναι η πρωτεύουσα του Κυβερνείου Άκκαρ στο βόρειο Λίβανο, κοντά στα σύνορα με τη Συρία. Ο πληθυσμός της πόλης μοιράζεται μεταξύ σουνιτών μουσουλμάνων, χριστιανών Ορθοδόξων, χριστιανών Μαρωνιτών, καθώς και ακολούθων άλλων θρησκειών.

Κατηγορία:Πόλεις του Λιβάνου
Ελμπιστάν

Το **Ελμπιστάν** ( και κουρδικά: *Elbistan*) είναι περιοχή και πόλη στην Επαρχία Καχραμανμαράς της Τουρκίας. Το Ελμπιστάν αποτελεί την πιο πολυάνθρωπη περιοχή της επαρχίας Καχραμανμαράς. Αποτελεί επίσης τη μεγαλύτερη εδαφικώς περιοχή-περιφέρεια της επαρχίας και έχει την τέταρτη μεγαλύτερη σε έκταση πεδιάδα της χώρας.
Ο πληθυσμός της μητροπολιτικής του περιοχής είναι 95.037. Tο κλίμα είναι πολύ ξηρό, αλλά παρέχεται επαρκής άρδευση από τον ποταμό Τζεϋχάν, έναν από τους μεγαλύτερους στην Τουρκία.

Η πόλη αποτέλεσε την πρωτεύουσα του τουρκομανικού εμιράτου του Ντουλκαντίρ, μετά την απόσπασή της από τους Τουρκομάνους Ερετνίδες (τουρκικά: Ερέτνα) το 1337. Το 1277 οι Μαμελούκοι υπό τον σουλτάνο Μπαϋμπάρς νίκησαν ένα στρατό των Μογγόλων στη Μάχη του Ελμπιστάν. Η περιοχή ενσωματώθηκε στην Οθωμανική Αυτοκρατορία λίγο μετά την εκστρατεία των Οθωμανών στην Αίγυπτο των Μαμελούκων το 1512, παρόλο που σε κάποια τοπικά φέουδα εδόθησαν διάφοροι βαθμοί αυτονομίας, κυρίως γύρω από τις περιοχές Χατιτζεπινάρ και Κασανλί.

Η ονομασία «Ελμπιστάν» σημαίνει οπωρώνας στα αραβικά, ενώ στην αρχαιότητα, ήταν γνωστό ως **Πλαστεντία**.

## Παραπομπές


## Εξωτερικοί σύνδεσμοι
* 

 

Κατηγορία:Ασιατικές πόλεις της Τουρκίας
Κατηγορία:Κουρδικοί οικισμοί στην Τουρκία
Ινγκεγκέρδη της Νορβηγίας

H **Ινγκεγκέρδη της Νορβηγίας** ή **Ινγκεγκέρδη Χάραλντσντοττερ** (*Ingegjerd Haraldsdatter*, π. 1046 - π. 1120) ήταν Νορβηγή πριγκίπισσα η οποία με δυο διαδοχικούς γάμους έγινε πρώτα βασίλισσα της Δανίας και στη συνέχεια βασίλισσα της Σουηδίας. Οι δύο σύζυγοι της ήταν ο Όλαφ Α΄ της Δανίας και ο Φίλιππος της Σουηδίας. 
H Ινγκεγκέρδη ήταν κόρη του Χάραλντ Γ΄ της Νορβηγίας και της Έλισιβ του Κιέβου, κόρης του Μεγάλου πρίγκηπα του Κιέβου Γιαροσλάβ του Σοφού, και δισέγγονη του Όλαφ Σκότκονουνγκ. Παντρεύτηκε τον πρίγκιπα Όλαφ της Δανίας μετά τη συνθήκη ειρήνης που συνήφθη μεταξύ Δανίας και Νορβηγίας γύρω στο 1067. Σύμφωνα με την ίδια συνθήκη η ετεροθαλής αδελφή της Ινγκεγκέρδης, Ίνγκεριτ της Δανίας παντρεύτηκε τον Όλαφ Γ΄ της Νορβηγίας ετεροθαλή αδελφό της Ινγκεγκέρδης.  Ο Όλαφ στέφθηκε βασιλιάς της Δανίας (1086) και η Ινγκεγκέρδη έγινε μαζί του βασίλισσα. 
Μετά τον θάνατο του πρώτου συζύγου της ταξίδευσε στη Σουηδία, εκεί πραγματοποίησε τον δεύτερο γάμο της με τον πρίγκηπα Φίλιππο ανιψιό του Ίνγκε του Γηραιού (1095 - 1096). Ο Φίλιππος έγινε βασιλιάς της Σουηδίας και η ίδια η Ινγκεγκέρδη βασίλισσα για δεύτερη φορά αλλά δεν είναι τίποτα γνωστό σχετικά με τον δεύτερο γάμο της. Χήρεψε για δεύτερη φορά το 1118. Δεν είναι γνωστά με ακρίβεια τα έτη της γέννησης και του θανάτου της, το βέβαιο όμως είναι ότι πέθανε μετά τον δεύτερο σύζυγο της Φίλιππο με τον οποίο δεν απέκτησε παιδιά.  
Με τον πρώτο σύζυγο της Όλαφ Α΄ της Δανίας παιδιά της απέκτησε μια κόρη την Ούλβιλντ Όλαφσντοττερ της Δανίας. 

## Παραπομπές



## Εξωτερικοί σύνδεσμοι
*Χάραλντ Χαράλντα 
*Όλαφ Χάραλντσεν
*Όλαφ ο Πείνας 
*Φίλιππος

Κατηγορία:Βασίλισσες της Σουηδίας
Κατηγορία:Βασίλισσες της Δανίας
Κατηγορία:Πριγκίπισσες της Νορβηγίας
Τελλουροβισμουθίτης

Ο **τελλουροβισμουθίτης** είναι ορυκτό τελλουριούχο βισμούθιο (Bi2Te3). Κρυσταλλώνεται στο τριγωνικό σύστημα, ενώ υπάρχει φυσικός σχισμός κατά τη διεύθυνση (0001), καθώς ο κρύσταλλος είναι ουσιαστικά φυλλώδης σε αυτό το επίπεδο. Είναι μαλακό ορυκτό, με σκληρότητα στην Κλίμακα Μος 1,5 μέχρι 2, και βαρύ, με πυκνότητα 7,815 γραμμάρια ανά κυβικό εκατοστό. Το χρώμα του είναι γκρίζο θολό, αλλά εμφανίζεται γυαλιστερό σε φρέσκοκομμένες επιφάνειες κατά τη διεύθυνση του σχισμού

## Ανακάλυψη και πού συναντάται
Περιγράφηκε για πρώτη φορά το 1815. Οι πρώτες τοποθεσίες που ανευρέθηκε ήταν το ορυχείο Μόσναπ στη λίμνη Τόκε της κομητείας Τέλεμαρκ της Νορβηγίας, το ορυχείο Little Mildred στην Κομητεία Χιντάλγκο του Νέου Μεξικού και το ορυχείο Boly Field στο Dahlonega της Τζόρτζια.

Ο τελλουροβισμουθίτης απαντάται σε υδροθερμικές φλέβες χρυσού-χαλαζία που είναι φτωχές σε θείο, και γενικότερα μαζί με αυτοφυή χρυσό, αυτοφυές βισμούθιο, τετραδυμίτη, αλταΐτη, χαλκοπυρίτη και πυρροτίτη.

## Παραπομπές


## Πηγές
* D.M. Chizhikov & V.P. Shchastlivyi: *Tellurium and Tellurides*, Nauka Publishing, Μόσχα 1966

Τελλουροβισμ
Τζίνιφερ Γκούντγουιν

Η **Τζένιφερ Μισέλ "Τζίνιφερ" Γκούντγουιν** (αγγλικά: Jennifer Michelle "Ginnifer" Goodwin, 22 Μαΐου 1978) είναι Αμερικανίδα ηθοποιός. Είναι γνωστή για τους ρόλους της ως Margene Heffman στη δραματική σειρά *[[Big Love]]* (2006-2011), ως Χιονάτη/Μέρυ Μάργκαρετ Μπλάνσαρντ στη σειρά φαντασίας ''Once Upon a Time'' (2011-2018), ως Τζούντι Χοπς στις ταινίες κινουμένων σχεδίων, *[[Ζωούπολη]]* και ''Ζωούπολη 2'' αλλά και ως Μπεθ Αν Στάντον στη σειρά ''Why Women Kill''. Η Γκούντγουιν εμφανίστηκε επίσης σε διάφορες ταινίες, συμπεριλαμβανομένων των *[[Το χαμόγελο της Μόνα Λίζα]]*, *[[Φιλίες & Έρωτες]]*, *[[Walk the Line]]*, *[[Killing Kennedy]]* και *[[Απλώς δεν σε Γουστάρει]]*.

## Πρώιμα χρόνια
Η Γκούντγουιν γεννήθηκε στο Μέμφις του Τενεσί στις 22 Μαΐου του 1978. Η εβραϊκής καταγωγής μητέρα της, Λίντα (το γένος Κάντορ) Γκούντγουιν είναι πρώην δασκάλα που επίσης εργάστηκε και για την FedEx. Ο πατέρας της, Τιμ Γκούντγουιν, είνα μουσικός και διεύθυνε στο παρελθόν ένα στούντιο ηχογραφήσεων. Η Γκούντγουιν άλλαξε το όνομά της από "Τζένιφερ" σε "Τζίνιφερ" για να το κάνει να ξεχωρίζει και να αντικατοπτρίζει την προφορά του στην νοτειοαμερικανική διάλεκτο. Η μικρότερη αδερφή της, Μελίσα Γκούντγουιν Σέπαρντ (30 Ιουνίου 1980), είναι σεναριογράφος που εργάστηκε μεταξύ άλλων στη σειρά ''Robot Chicken''.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Once Upon a Time
Κατηγορία:Απόφοιτοι της Βασιλικής Ακαδημίας Δραματικής Τέχνης
Ελέφαντας (ταινία)

Το ***Ελέφαντας*** (πρωτότυπος τίτλος: ***Elephant***) είναι αμερικανική δραματική ταινία του 2003, σε σκηνοθεσία και σενάριο του Γκας Βαν Σαντ. Λαμβάνει χώρα στο φανταστικό Watt High School, στα προάστια του Πόρτλαντ, Όρεγκον, και εξιστορεί τα γεγονότα που περιβάλλουν μια σφαγή σε ένα σχολείο, βασισμένη εν μέρει στη σφαγή στο λύκειο Κολουμπάιν το 1999. Η ταινία ξεκινά λίγο πριν συμβεί η σφαγή, ακολουθώντας τις ζωές πολλών χαρακτήρων τόσο εντός όσο και εκτός σχολείου, οι οποίοι αγνοούν το τι πρόκειται να ξεδιπλωθεί. Στην ταινία πρωταγωνιστούν ως επί το πλείστον νέοι ή μη επαγγελματίες ηθοποιοί, συμπεριλαμβανομένων των Τζον Ρόμπινσον, Alex Frost, και Eric Deulen.

Ο ελέφαντας ήταν γενικά αναγνωρισμένος από τους κριτικούς και κέρδισε τον Χρυσό Φοίνικα στο 56ο Φεστιβάλ Κινηματογράφου των Καννών το 2003, όπου ο Πατρίς Σερό ήταν επικεφαλής της κριτικής επιτροπής.

## Πλοκή
Η ταινία δεν ακολουθεί χρονικά ευθύγραμμη πορεία.

Δύο αγόρια, ο Άλεξ και ο Έρικ, δέχονται bullying στο σχολείο τους από τους συμμαθητές τους. Έπειτα, οι δυο τους βρίσκονται στο σπίτι και παραγγέλνουν όπλα μέσω internet και λαμβάνουν ένα όπλο από έναν κούριερ. Όταν ο Άλεξ πάει για μπάνιο, ο Έρικ τον ακολουθεί και οι δυο τους φιλιούνται. Στη συνέχεια,  κατευθύνονται οπλισμένοι στο σχολείο και έξω από το κτίριο συναντούν τον Τζον και τον προτρέπουν να φύγει.

Όταν μπαίνουν στο σχολείο, αντιλαμβάνονται ότι απέτυχε το σχέδιο τους να πυροδοτήσουν βόμβες, οπότε στρέφονται στο plan b, δηλαδή να αρχίσουν αμέσως να πυροβολούν. Μετά από ώρα, έχουν σκοτώσει όλους στο σχολείο. Ο Έρικ πηγαίνει στο εστιατόριο του σχολείου, κάθεται σε μια καρέκλα και πίνει αναψυκτικό. Τότε, έρχεται ο Άλεξ και του μιλάει. Στη μέση της πρότασής του, ο Έρικ τον σκοτώνει και πηγαίνει προς τα ψυγεία. Εκεί βρίσκει τον Νέιθαν και την Κάρι, το δημοφιλές ζευγάρι του σχολείου, στρέφει το όπλο προς αυτούς και αρχίζει να λέει ειρωνικά το "α μπε μπα μπλομ" για να αποφασίσει ποιον θα σκοτώσει πρώτο.

## Διανομή

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 2003
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Σπονδυλωτές ταινίες
Κατηγορία:Ταινίες σε σκηνοθεσία Γκας Βαν Σαντ
Κατηγορία:Νικητές Χρυσού Φοίνικα
Κατηγορία:Ταινίες βασισμένες σε μικρού μήκους ταινίες
Κατηγορία:Ταινίες με θέμα το bullying
Κατηγορία:Αμερικανικές εφηβικές δραματικές ταινίες
Κατηγορία:Αμερικανικές αστυνομικές δραματικές ταινίες
Κατηγορία:Ταινίες γυρισμένες στο Όρεγκον
Αζερική Σοβιετική Σοσιαλιστική Δημοκρατία

Η **Αζερική Σοβιετική Σοσιαλιστική Δημοκρατία** (συντομογραφία: **ΑΣΣΔ** ή **Αζερική ΣΣΔ**, αζερμπαϊτζανικά: *Azərbaycan Sovet Sosialist Respublikası*, ρωσικά: *Азербайджанская Социалистическая Советская Республика*), αναφερόμενη επίσης ως Σοβιετικό Αζερμπαϊτζάν, ήταν μία από τις δώδεκα Σοβιετικές Σοσιαλιστικές Δημοκρατίες, ως μέλος της Υπερκαυκασιανής Σοβιετικής Ομοσπονδιακής Σοσιαλιστικής Δημοκρατία, που συγκρότησαν την ΕΣΣΔ από το 1920 έως το 1922. Από το 1936 ως το 1991 ως σοσιαλιστικό κράτος, καθώς και από το 1991 ως το 1995 ως ανεξάρτητο κράτος στην περιοχή του Καυκάσου.
Ιδρύθηκε στις 28 Απριλίου 1920 ως *Σοσιαλιστική Δημοκρατία του Αζερμπαϊτζάν*, από τις 12 Μαρτίου 1922 έως τις 5 Δεκεμβρίου 1936, ήταν μέρος της Υπερκαυκασιανής Σοβιετικής Ομοσπονδιακής Σοσιαλιστικής Δημοκρατίας μαζί με την Αρμενική ΣΣΔ και τη Γεωργιανή ΣΣΔ. 

Τον Δεκέμβριο του 1922, η Υπερκαυκασιανή ΣΟΣΔ έγινε μέρος της νεοσυσταθείσας Σοβιετικής Ένωσης. Το Σύνταγμα της Αζερικής ΣΣΔ εγκρίθηκε από το 9ο έκτακτο Κογκρέσο των Σοβιέτ στις 14 Μαρτίου 1937. Στις 29 Νοεμβρίου 1990, η Σοσιαλιστική Δημοκρατία του Αζερμπαϊτζάν μετονομάστηκε σε Δημοκρατία του Αζερμπαϊτζάν, σύμφωνα με την απόφαση αρ. 16-XII του Ανωτάτου Σοβιέτ του Αζερμπαϊτζάν εγκρίνοντας το διάταγμα του προέδρου της ΣΣΔ του Αζερμπαϊτζάν, αλλά παρέμεινε στην ΕΣΣΔ για ένα ακόμη έτος πριν από την ανεξαρτησία του το 1991. Το Σύνταγμα της Σοσιαλιστικής Σοβιετικής Δημοκρατίας του Αζερμπαϊτζάν έπαψε να υπάρχει το 1995, με την υιοθέτηση του νέου Συντάγματος του Αζερμπαϊτζάν.

## Παραπομπές


## Εξωτερικοί σύνδεσμοι

* Всесоюзная перепись населения 1989 г. Численность населения союзных республик СССР и их территориальных единиц по полу
* Справочник по истории Коммунистической партии и Советского Союза 1898 – 1965
* Сталинские списки: Азербайджанская ССР 
*  by Mamed Iskenderov
* ''Azerbaijan: Azerbaijan has become a member of the International Organization of Vine and Wine (OIV)''
* Ismailov, Eldar: "1937: “Great Terror” in Azerbaijan" in the Caucasus Analytical Digest No. 22


Κατηγορία:Σοβιετικές Σοσιαλιστικές Δημοκρατίες
Κατηγορία:Ιστορία του Αζερμπαϊτζάν
Ποταμός Σονγκάτο

Ο **Ποταμός Σονγκάτο** () είναι ποταμός στη βορειοδυτική Νέα Γουινέα της Ινδονησίας. Είναι παραπόταμος του ποταμού Ταριτάτου. 

## Παραπομπές


Κατηγορία:Ποταμοί της Ινδονησίας
Οραλχάν Ομιρτάγιεφ

Ο **Οραλχάν Ομιρτάγιεφ** (γεννηθείς στις 16 Ιουλίου 1998) είναι Καζάκος ποδοσφαιριστής που παίζει ως επιθετικός στην ΦΚ Σαχτιόρ Καραγκαντί.

## Παραπομπές


Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΦΚ Σαχτιόρ Καραγκαντί
Κατηγορία:Ποδοσφαιριστές Πρέμιερ Λιγκ Καζακστάν
Ρουντνίτσνι (Καζακστάν)

Το **Ρουντνίτσνι **είναι χωριό στην Περιφέρεια Αλμάτι του Καζακστάν. Βρίσκεται στο νοτιοανατολικό μέρος της χώρας.

## Παραπομπές


Κατηγορία:Πόλεις του Καζακστάν
Κοσμογραφία

Η **κοσμογραφία** είναι η επιστήμη που χαρτογραφεί τα γενικά χαρακτηριστικά του κόσμου ή του Σύμπαντος, περιγράφοντας τόσο τον ουρανό όσο και τη Γη (χωρίς όμως να επεμβαίνει στη γεωγραφία ή την αστρονομία). Το έργο του 14ου αιώνα 'Aja'ib al-makhluqat wa-ghara'ib al-mawjudat από τον άραβα γιατρό Ζαχαρία αλ-Καζβίνι θεωρείται ως ένα πρώιμο έργο της κοσμογραφίας.

Η παραδοσιακή Ινδουιστική, Βουδιστική και Τζαϊνιστική κοσμογραφία σχηματοποιεί ένα σύμπαν που επικεντρώνεται στο όρος Μέρου (Mount Meru) που περιβάλλεται από ποτάμια, ηπείρους και θάλασσες. Αυτές οι κοσμογραφίες θέτουν ένα σύμπαν που δημιουργείται και καταστρέφεται επανειλημμένα σε κύκλους χρόνου τεράστιων μήκων.

Το 1551, ο Μαρτίν Κορτές ντε Αλμπάκαρ, από τη Σαραγόσα της Ισπανίας, δημοσίευσε το Breve compendio de la esfera y del arte de navegar. Μεταφράστηκε στα αγγλικά και ανατυπώθηκε αρκετές φορές, το έργο είχε μεγάλη επιρροή στη Βρετανία για πολλά χρόνια. Έθεσε σφαιρικά διαγράμματα και ανέφερε τη μαγνητική απόκλιση και την ύπαρξη μαγνητικών πόλων.

Το βιβλίο του 1652 του Πίτερ Χίιλιν *Cosmographie* (διευρυμένο από τον Μικρόκοσμό του το 1621) ήταν μια από τις πρώτες προσπάθειες να περιγραφεί ολόκληρος ο κόσμος στα αγγλικά και ήταν η πρώτη γνωστή περιγραφή της Αυστραλίας και μεταξύ των πρώτων της Καλιφόρνιας. Το βιβλίο έχει 4 ενότητες, εξετάζοντας τη γεωγραφία, την πολιτική και τους πολιτισμούς της Ευρώπης, της Ασίας, της Αφρικής και της Αμερικής, με μια προσθήκη στο Τέρρα Ινκόγκνιτα (Terra Incognita), συμπεριλαμβανομένης της Αυστραλίας, και επεκτείνοντας στην Ουτοπία, στο Άλβχεϊμ και στη "Χώρα της Ιπποσύνης".

Το 1659, ο Τόμας Πόρτερ δημοσίευσε μια μικρότερη αλλά εκτεταμένη κατανοητή περιγραφή ολόκληρου του κόσμου, η οποία περιελάμβανε επίσης μια χρονογραφία των παγκόσμιων γεγονότων από τη Δημιουργία προς τα εμπρός. Όλα αυτά αποτελούσαν μέρος μιας μεγάλης τάσης στην Ευρωπαϊκή Αναγέννηση να διερευνήσει (και ίσως να κατανοήσει) τον γνωστό κόσμο.

Επίσης, η λέξη χρησιμοποιούταν συνήθως από τον Ρίτσαρντ Μπάκμινστερ Φούλερ στις ομιλίες του.

Στην αστροφυσική, ο όρος "κοσμογραφία" αρχίζει να χρησιμοποιείται για να περιγράψει τις προσπάθειες προσδιορισμού της μεγάλης κλίμακας γεωμετρίας και κινηματικής του παρατηρούμενου σύμπαντος, ανεξάρτητα από οποιαδήποτε συγκεκριμένη κοσμολογική θεωρία ή μοντέλου.

## Δείτε επίσης
* Αντρέας Κελλάριους
* Ιούλιος Σίλερ
* Άτλας Ουρανού

## Παραπομπές

## Εξωτερικοί σύνδεσμοι
* 
* 

Κατηγορία:Σύμπαν
Κατηγορία:Φυσική κοσμολογία
Βιριδιάνα

To ***Βιριδιάνα*** (πρωτότυπος τίτλος: *Viridiana*) είναι ισπανική-μεξικανική ταινία του 1961 σε σκηνοθεσία Λουίς Μπουνιουέλ. To σενάριο είναι του σκηνοθέτη και του Χούλιο Αλεχάντρο και βασίζεται ελαφρώς στη νουβέλα *Halma* του Μπενίτο Πέρεζ Γκαλντός.

Κέρδισε τον Χρυσό Φοίνικα στο 14ο Φεστιβάλ των Καννών.

## Πλοκή
Η Βιριδιάνα είναι μια νεαρή κοπέλα που ετοιμάζεται να γίνει καλόγρια. Ύστερα από προτροπή της ηγουμένης, επισκέπτεται τον μοναδικό ζωντανό συγγενή της, τον θείο της Δον Χάιμε, που δεν έχει συναντήσει ποτέ. Ο Δον Χάιμε ζει σε ένα απομακρυσμένο αγρόκτημα με την υπηρέτρια Ραμόνα, την κόρη της Ρίτα, και τον υπηρέτη Μόντσο.

Όταν ο Δον Χάιμε βλέπει τη Βιριδιάνα εκπλήσσεται από την ομοιότητα που έχει με τη νεκρή σύζυγό του. Το βράδυ πριν φύγει, ο Δον Χάιμε της ζητά να φορέσει το νυφικό της συζύγου του. Η Ραμόνα της λέει ότι ο θείος της θέλει να την παντρευτεί και στη συνέχεια της βάζει υπνωτικό στο ποτό της. Η Βιριδιάνα πέφτει αναίσθητη και ο Δον επιχειρεί να τη βιάσει, όμως μετά το μετανιώνει.

Την επόμενη μέρα της λέει ότι τη βίασε και δεν μπορεί να επιστρέψει στο μοναστήρι. Μετά όμως ομολογεί ότι της είπε ψέματα. Στην στάση του λεωφορείου την σταματούν οι Αρχές. Ο θείος της αυτοκτόνησε και άφησε όλη του την περιουσία σε εκείνη και τον νόθο γιο του, τον Χόρχε.

Η Βιριδιάνα αποφασίζει να μην πάει στο μοναστήρι. Αντ 'αυτού, μαζεύει κάποιους ζητιάνους και τους εγκαθιστά σε ένα εξωτερικό κτίριο. Αναλαμβάνει την ηθική εκπαίδευση και τη διατροφή αυτής της ομάδας. Ενοχλημένος από αυτήν την κατάσταση, ο Μόντσο αναχωρεί.Ο Χόρχε έρχεται μαζί με τη φίλη του, Λουσία, για να ανακαινίσει τον χώρο. Η Λουσία θεωρεί ότι ο Χόρχε θέλει τη Βιριδιάνα και φεύγει. Τότε, ο Χόρχε αρχίζει να ερωτοτροπεί με τη Ραμόνα.

Όταν η Βιριδιάνα και ο Χόρχε φεύγουν από το σπίτι για κάποιες δουλειές, εισβάλλουν κάποιοι κακοποιοί, οι οποίοι μεθούν και προκαλούν καταστροφές. Καθώς ποζάρουν για μία φωτογραφία γύρω από το τραπέζι, μοιάζουν με τις φιγούρες στον Μυστικό Δείπνο του Ντα Βίντσι.

Η Βιριδιάνα και ο Χόρχε γυρνούν νωρίτερα από το αναμενόμενο και βρίσκουν το σπίτι σε άσχημη κατάσταση. Αρχίζουν να παλεύουν, ενώ ένας ζητιάνος προσπαθεί να τη βιάσει. Δεν τα καταφέρνει και ο Χόρχε δωροδοκεί έναν ζητιάνο για να σκοτώσει τον επίδοξο βιαστή. Σε λίγο, η αστυνομία καταφτάνει.

Στο τέλος, η Βιριδιάνα χτυπά την πόρτα του Χόρχε και τον βρίσκει με τη Ραμόνα. Εκείνος της λέει ότι απλώς παίζουν χαρτιά και την καλεί να παίξει και εκείνη μαζί τους.
## Διανομή

## Δείτε επίσης
* Κατάλογος των καλύτερων ταινιών

## Παραπομπές

## Εξωτερικοί σύνδεσμοι
*

Κατηγορία:Ταινίες του 1961
Κατηγορία:Ισπανόφωνες ταινίες
Κατηγορία:Ισπανικές ταινίες
Κατηγορία:Μεξικάνικες ταινίες
Κατηγορία:Ασπρόμαυρες ταινίες
Κατηγορία:Ταινίες σε σκηνοθεσία Λουίς Μπουνιουέλ
Κατηγορία:Νικητές Χρυσού Φοίνικα
Κατηγορία:Ταινίες βασισμένες σε ισπανικά μυθιστορήματα
Κατηγορία:Ταινίες γυρισμένες στη Μαδρίτη
Ευγενία Κωτούλα

H **Ευγενία (Τζένη) Κωτούλα**, γεννημένη στις 23 Οκτωβρίου 1986 στην Κοζάνη, είναι Ελληνίδα πρώην αθλήτρια και νυν προπονήτρια της καλαθοσφαίρισης. Διαθέτοντας ύψος 183 εκατοστά, αγωνιζόταν ως σμολ φόργουορντ και πάουερ φόργουορντ. Αγωνίστηκε σε υψηλό επίπεδο για 15 περίπου χρόνια και ολοκλήρωσε την καριέρα της ως αθλήτρια το 2021.  

## Στατιστικά διεθνών διοργανώσεων
*Τελευταία ενημέρωση*: *29 Ιουλίου 2025*

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Κωτούλα παρουσίασε τις ακόλουθες επιδόσεις σε διεθνείς νεανικές διοργανώσεις: 

## Εξωαγωνιστική ζωή
Ξαδέρφη της Ευγενίας είναι η Φαίη Κωτούλα, επίσης επαγγελματίας καλαθοσφαιρίστρια.

## Παραπομπές


## Εξωτερικοί σύνδεσμοι
* Ευγενία Κωτούλα, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Evgenia Kotoula, στατιστικά στον επίσημο ιστότοπο της FIBA. 
* Evgenia Kotoula, στατιστικά στον ιστότοπο EuroBasket.com. 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες Λασσάνη Κοζάνης
Κατηγορία:Καλαθοσφαιρίστριες Αίαντα Ευόσμου
Κατηγορία:Καλαθοσφαιρίστριες Παναθλητικού Συκεών (Σ.Φ.)
Κατηγορία:Καλαθοσφαιρίστριες Απόλλωνα Πτολεμαΐδας
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Πιερικού Αρχέλαου
Κατηγορία:Καλαθοσφαιρίστριες Ολυμπιακού Βόλου
Κατηγορία:Καλαθοσφαιρίστριες Πυλαίας
Κατηγορία:Προπονητές καλαθοσφαίρισης Λασσάνη Κοζάνης
Κατηγορία:Σμολ φόργουορντ
Κατηγορία:Πάουερ φόργουορντ
Θέμος Άννινος

Ο **Θέμος Άννινος** (1845-1916) ήταν Έλληνας γελοιογράφος. Θεωρείται αναμορφωτής και κορυφαίος Έλληνας γελοιογράφος του 19ου αιώνα.

## Βιογραφικά στοιχεία
Γεννήθηκε το 1845 στον Πύργο Ηλείας, και η καταγωγή του ήταν από την Κεφαλονιά και πατέρας του ήταν ο ιατρός και βουλευτής Κεφαλονιάς Αναστάσιος Άννινος. Ολοκλήρωσε τις εγκύκλιες σπουδές του στην Πάτρα, και στη συνέχεια εγγράφηκε στην Νομική Σχολή του Πανεπιστημίου Αθηνών. Παρ' όλα αυτά διέκοψε τις σπουδές του σε σύντομο διάστημα, ενώ εργάστηκε και ως γραμματέας στο Υπουργείο Οικονομικών. Μετέβη στο Παρίσι, όπου σπούδασε γελοιογραφία. Έμεινε εκεί μέχρι το 1872, όταν και επέστρεψε στην Αθήνα.

## Έργο
Με την επιστροφή του στην Αθήνα, εξέδωσε το «Γελοιογραφικό Ημερολόγιο», στο οποίο παρουσίαζε την Αθηναϊκή κοινωνία και τους πολιτικούς σε σκίτσα. Ένα χρόνο αργότερα, εξέδωσε παρόμοιο λεύκωμα. Το 1875 ίδρυσε τον *[[Ασμοδαίος (εφημερίδα)|Ασμοδαίο]]*, εβδομαδιαία σατιρική εφημερίδα, με τον Εμμανουήλ Ροΐδη, ενώ συνεργάστηκε και με την εβδομαδιαία εφημερίδα *[[Άστυ (εφημερίδα)|Άστυ]]* του Μπάμπη Άννινου, μετά από την αποχώρηση του οποίου, ανέλαβε μόνος του την διαχείριση της εφημερίδας. Από το 1889 όμως, μαζί με τον Δημήτριο Κακλαμάνο, μετέτρεψε το σατιρικό φύλλο σε καθημερινή εφημερίδα που πρόσκεινταν πολιτικά στον Χαρίλαο Τρικούπη. Η έκδοση της εφημερίδας συνεχίστηκε και μετά τον θάνατο του Τρικούπη, έως το 1903, όταν και ο Άννινος εγκατέλειψε την δημοσιογραφία. Συνεργάστηκε ακόμη, μεταξύ άλλων με τον Κωνσταντίνο Σκόκο στα ημερολόγια του, αλλά και με τις εφημερίδες *[[Εστία (εφημερίδα)|Εστία]]* και *[[Le Figaro]]*.

Τα τελευταία χρόνια της ζωής του γελοιογραφούσε για την εφημερίδα *[[Αθήναι (εφημερίδα)|Αθήναι]]* και το περιοδικό *[[Παναθήναια (περιοδικό)|Παναθήναια]]*. Σκόπευε να εκδώσει τις πλέον χαρακτηριστικές γελοιογραφίες του, αλλά απεβίωσε στις 8 Ιανουαρίου 1916 στην Αθήνα, μετά από μακρά νόσο. Εντέλει, το λεύκωμα αυτό εκδόθηκε, από τους κληρονόμους του και τον Θεόδωρο Βελλιανίτη το 1924.

Μέσα από τις γελοιογραφίες του σατίρισε τις γνωστότερες πολιτικές και μη προσωπικότητες της εποχής του. Απέδιδε το κωμικό στοιχείο με ευγένεια και κομψότητα, και δεν κατέφευγε σε περαιτέρω σχόλια. Απέφευγε τα περιττά στοιχεία στα σχέδια του, και στο τέλος κατέληξε να σχεδιάζει με μονοκοντυλιά.

## Παραπομπές


## Εξωτερικοί σύνδεσμοι
*Θέμος Άννινος στον Πανδέκτη του Εθνικού Ιδρύματος Ερευνών.

Κατηγορία:Έλληνες γελοιογράφοι
Κατηγορία:Έλληνες εκδότες
Κατηγορία:Έλληνες δημοσιογράφοι του 19ου αιώνα
Υπερτροφική γαστρίτιδα

H **υπερτροφική γαστρίτιδα** (νόσος Ménétrier) είναι μια σπάνια νόσος του στομάχου άγνωστης αιτιολογίας όπου ο βλεννογόνος υμένας αναπτύσσεται υπερβολικά. Πήρε το όνομα της από τον Γάλλο ιατρό, Pierre Eugène Ménétrier, το 1888.

## Σημεία και συμπτώματα
* Πόνος στο στομάχι.
* Ναυτία και εμετός.
* Απώλεια βάρους.
* Απώλεια όρεξης.
* Οίδημα.

## Επιδημιολογία
Οι άντρες προσβάλλονται συχνότερα από τις γυναίκες σε ηλικία 40-60 χρονών. Το ρίσκο μεταλλαγής σε καρκίνο του στομάχου υπολογίζετε σε 6-10%.

## Αιτιολογία
Άγνωστης αιτιολογίας.

## Διάγνωση
Ακτινογραφίες μπορούν να αποκαλύψουν τις γιγαντιαίες πτυχές του στομάχου. Οισοφαγογαστροσκοπηση δείχνει χαρακτηριστικές εικόνες και απαιτούνται βιοψίες.

## Θεραπεία
Διατροφή πλούσια σε πρωτεΐνες (για αναπλήρωση απώλειας πρωτεϊνών), χρήση φαρμάκων που καταστέλλουν το οξύ. Σε σοβαρές περιπτώσεις μπορεί να απαιτείται εγχείρηση για την αφαίρεση του στομάχου.

## Παραπομπές


Κατηγορία:Παθήσεις του πεπτικού συστήματος
Ανάμεσα στους τοίχους

Το ***Ανάμεσα στους τοίχους*** (πρωτότυπος τίτλος: ***Entre les murs***) είναι γαλλική ταινία του 2008 σε σκηνοθεσία του Λοράν Καντέ. Το σενάριο είναι βασισμένο στο μυθιστόρημα *Entre les murs* του Φρανσουά Μπεγκοντό.

## Πλοκή
Ο Φρανσουά Μαρίν (Φρανσουά Μπεγκοντό) είναι ένας καθηγητής, ο οποίος εργάζεται σε ένα σχολείο σε εργατική συνοικία του Παρισιού, της οποίας οι περισσότεροι κάτοικοι δεν έχουν γεννηθεί στη Γαλλία. Ο Φρανσουά διδάσκει γαλλικά σε έφηβους μαθητές.

Ήδη από την αρχή τα προβλήματα είναι εμφανή καθώς υπάρχουν διαφορετικές αντιλήψεις σχετικά με τις μεθόδους διδασκαλίας, λεκτικές αντιπαραθέσεις και προβληματικές συμπεριφορές από την πλευρά των μαθητών.

Η κατάσταση οξύνεται όταν ένας μαθητής παραπέμπεται στο γραφείο του διευθυντή μετά από μια σύγκρουση με έναν συμμαθητή του. Ο Φρανσουά τον υποστηρίζει, ωστόσο αποφασίζεται να αποπεμφθεί από το σχολείο και κινδυνεύει με απέλαση στην χώρα καταγωγής του, το Μάλι.

Στο τέλος της χρονιάς, Φρανσουά ρωτά τους μαθητές τι αποκόμισαν από τη σχολική χρονιά και όλοι γράφουν από κάτι, εκτός από μία μαθήτρια που λέει ότι δεν έμαθε τίποτα. Έπειτα, στο προαύλιο παίζουν ποδόσφαιρο και ο Φρανσουά σκοράρει ένα πολύ ωραίο γκολ.
## Βραβεία/Διακρίσεις
Κέρδισε τον Χρυσό Φοίνικα στο 61ο Φεστιβάλ των Καννών, ενώ ήταν υποψήφια και για το Όσκαρ Καλύτερης Ξενόγλωσσης Ταινίας.
## Παραπομπές


Κατηγορία:Ταινίες του 2008
Κατηγορία:Γαλλόφωνες ταινίες
Κατηγορία:Γαλλικές ταινίες της δεκαετίας 2000
Κατηγορία:Γαλλικές δραματικές ταινίες
Κατηγορία:Ταινίες βασισμένες σε γαλλικά μυθιστορήματα
Κατηγορία:Νικητές Χρυσού Φοίνικα
Κατηγορία:Ταινίες σχετικά με εκπαιδευτικούς
Κατηγορία:Ταινίες σε σκηνοθεσία Λοράν Καντέ
Ράμλα

Η **Ράμλα** (εβραϊκά: רַמְלָה‎, Ράμλα, αραβικά: الرملة, αρ-Ράμλαχ (επίσης Ράμλαχ, Ράμλε, Ρέμλε και κάποιες φορές Ράμα) είναι πόλη στο κεντρικό Ισραήλ. Είναι κυρίως εβραϊκή πόλη, αλλά με σημαντική αραβική μειονότητα. Ιδρύθηκε περίπου το 705-715 μ.Χ. από τον τοπικό κυβερνήτη των Ομαγιαδών και μελλοντικό χαλίφη, Σουλεϊμάν ιμπν Αμπντ αλ-Μαλίκ. Η Ράμλα βρίσκεται δίπλα στην οδό Via Maris, που συνδέει το παλαιό Κάιρο (Φουστάτη) με τη Δαμασκό, και συγκεκριμένα στη διασταύρωση αυτής με το δρόμο που ενώνει το λιμάνι της Γιάφας με την Ιερουσαλήμ.

Κατακτήθηκε πολλές φορές στη διάρκεια της ιστορίας της, από τους Αββασίδες, Ιχσιδίδες, Φατιμίδες, Σελτζούκους Τούρκους, Σταυροφόρους, Μαμελούκους της Αιγύπτου, Οθωμανούς Τούρκους, Βρετανούς, και Ισραηλινούς. Μετά από μια επιδημία πανώλης το 1347, που μείωσε σε μεγάλο βαθμό τον πληθυσμό της, ένα τάγμα Φραγκισκανών μοναχών ίδρυσε εκεί ένα παράρτημά του. Υπό την αραβική και οθωμανική εξουσία η πόλη αποτέλεσε σημαντικό κέντρο εμπορίου. Ο γαλλικός στρατός του Μεγάλου Ναπολέοντα την κατέλαβε το 1799 καθ'οδόν προς την Άκρα.

## Εξωτερικοί σύνδεσμοι
* 

## Παραπομπές


Κατηγορία:Πόλεις του Ισραήλ
Κατηγορία:Αραβικές χριστιανικές κοινότητες στο Ισραήλ
Λαϊκή Δημοκρατία της Ταννού Τιβά

Η **Λαϊκή Δημοκρατία της Ταννού Τιβά (ΛΔΤΤ)** ήταν ένα μερικώς αναγνωρισμένο ανεξάρτητο κράτος. Αν και τυπικά ήταν ένα κυρίαρχο, ανεξάρτητο έθνος από το 1921 ως το 1944, θεωρήθηκε όμως δορυφορικό κράτος της Σοβιετικής Ένωσης. Ιδρύθηκε πάνω στα πρώην εδάφη του τιβανικού προτεκτοράτου της Ρωσικής Αυτοκρατορίας, το Κράι Ουργιανχάισκι, ενώ αποτέλεσε μέρος της δυναστείας των Τσινγκ μέχρι το 1911.

Η Σοβιετική Ένωση και η Μογγολική Λαϊκή Δημοκρατία ήταν οι μόνες χώρες που αναγνώρισαν την ανεξαρτησία της. Το 1944 η Ταννού Τιβά προσχώρησε στη Σοβιετική Ένωση. Επί του παρόντος, το έδαφος που αντιστοιχεί στη Ταννού Τιβά είναι η σημερινή Δημοκρατία της Τιβά εντός της Ρωσικής Ομοσπονδίας.

## Παραπομπές


Κατηγορία:Πρώην κράτη της Ασίας
Κατηγορία:Δημοκρατία της Τιβά
Κατηγορία:Πρώην μη αναγνωρισμένα κράτη
Ταννου Τιβα
Παπαδήμος

Το ελληνικό επώνυμο **Παπαδήμος** μπορεί να αναφέρεται σε κάποιο από τα παρακάτω πρόσωπα:

* Αντώνιος Παπαδήμος (1893–1956), Έλληνας πολιτικός
* Δημήτρης Παπαδήμος (1918–1994), Έλληνας φωτογράφος
* Λουκάς Παπαδήμος (γεν. 1947), Έλληνας οικονομολόγος
Παπαδήμας

Το ελληνικό επώνυμο **Παπαδήμα/Παπαδήμας** μπορεί να αναφέρεται σε κάποιο από τα παρακάτω πρόσωπα:

* Δήμητρα Παπαδήμα (γεν. 1963), Ελληνίδα ηθοποιός της τηλεόρασης και του σινεμά και συγγραφέας
* Κώστας Παπαδήμας (γεν. 1932), Έλληνας πρώην καλαθοσφαιριστής
* Λάμπρος Παπαδήμας (1939–2015), Έλληνας ιατρός-χειρουργός και πολιτικός
Ρι (διοικητική διαίρεση)

Ένα ***ρι*** ή **χωριό** (κορεατικά χάνγκουλ: , χάντσα: ) είναι διοικητική μονάδα, που χρησιμοποιείται στην Βόρεια και Νότια Κορέα. Είναι παρόμοια με την μονάδα του χωριού.

## Διοικητικό πλαίσιο
Στην Κορέα οι περιφέρειες χωρίζονται σε δήμους που ονομάζονται ουπ (συνήθως σε αστικές περιοχές και με τουλάχιστον 20.000 κατοίκους) και σε μιον στις αγροτικές περιοχές (με τουλάχιστον 6.000 κατοίκους). Επίσης, τα εούπ και μιεόν υποδιαιρούνται σε ρι (χωριά).

## Δείτε επίσης
* Διοικητικές διαιρέσεις της Βόρειας Κορέας
* Διοικητικές διαιρέσεις της Νότιας Κορέας

Κατηγορία:Γεωγραφία της Βόρειας Κορέας
Κατηγορία:Γεωγραφία της Νότιας Κορέας
Το ημερολόγιο ενός μάγου

Το ***Ημερολόγιο ενός μάγου*** () είναι αυτοβιογραφικό μυθιστόρημα του βραζιλιάνου συγγραφέα Πάολο Κοέλιο. Το μυθιστόρημα επίσης έχει δημοσιευθεί υπό τον τίτλο «Προσκύνημα».

Το βιβλίο είναι η περιγραφή του ταξιδιού του Κοέλιο στη θρυλικήΔιαδρομή του αγίου Ιακώβου, την οποίο έχουν διανύσει εκατομμύρια προσκυνητές από την εποχή του μεσαίωνα. Στην αναζήτησή συναντά μυστικιστικούς αγωγούς και δαιμονικούς αγγελιοφόρους, κατανοεί τη φύση της αλήθειας για την απόκτηση της Δύναμης, εξοικειώνεται με ασκήσεις-τελετές του μυστικιστικού Τάγματος RAM. Το *Ημερολόγιο* *ενός Μάγου* καταλαμβάνει μια σημαντική θέση στη διαμόρφωση του Κοέλιο ως συγγραφέα. Αν και είναι το πρώτο του βιβλίο, δεν θεωρείται κατώτερο από τον ''Αλχιμιστή'' σε θέμα βάθους και αναζήτησης νοήματος.

Το 1986, όταν ο Κοέλιο έκανε το προσκύνημα, στον δρόμο του Αγίου Ιακώβου είχαν περάσει μόλις 400 άτομα. Ένα έτος μετά τη δημοσίευση του βιβλίου η Διαδρομή είχε πάνω από μισό εκατομμύριο προσκυνητές.

## Σύνδεσμοι
* Το επίσημο BLOG του Paulo Coelho
* Η επίσημη ρωσική ιστοσελίδα του Paulo Coelho

Κατηγορία:Μυθιστορήματα του Πάουλο Κοέλιο
Κατηγορία:Βραζιλιάνικα μυθιστορήματα
Κατηγορία:Αυτοβιογραφίες
Κατηγορία:Μυθιστορήματα του 1987
Άλαν Ρ. Μπάτερσμπυ

Ο σερ **Άλαν Ράστον Μπάτερσμπυ** (*Alan Rushton Battersby*, 4 Μαρτίου 1925 - 10 Φεβρουαρίου 2018) ήταν διακεκριμένος Βρετανός οργανικός χημικός γνωστός για τις έρευνές του στο γενετικό αποτύπωμα, τη δομή και τη σύνθεση της κυανοκοβαλαμίνης. Αυτές υλοποιήθηκαν σε σχέση με ερευνητικές εργασίες του πάνω στα φυτικά αλκαλοειδή. Τιμήθηκε με σημαντικά βραβεία,

## Βιογραφικά στοιχεία
Ο Μπάτερσμπυ γεννήθηκε στο Leigh (σήμερα πόλη του μητροπολιτικού συγκροτήματος του Μάντσεστερ). Διετέλεσε καθηγητής της Οργανικής χημείας στο Πανεπιστήμιο του Κέιμπριτζ από το 1988 ως το 1992 και είναι επίτιμος εταίρος του Κολεγίου της Αγίας Αικατερίνης του ίδιου πανεπιστημίου.

Ο Μπάτερσμπυ ασχολήθηκε ιδιαίτερα με τη βιοσύνθεση των «χρωμάτων της ζωής», των χρωστικών αίμη, χλωροφύλλη και βιταμίνη B12, οι οποίες είναι δομημένες επάνω σε παρόμοια τετραπυρολικά δομικά υπόβαθρα. Κατέδειξε και διευκρίνησε τον ουσιαστικό ρόλο δύο ενζύμων, της δεαμινάσης και της κοσυνθετάσης, στην κατασκευή του τετραπυρολικού δακτυλίου με τα ειδικά δομικά χαρακτηριστικά του.

Το 1988 ο Μπάτερσμπυ εκλέχθηκε επίτιμο μέλος της Αμερικανικής Ακαδημίας Τεχνών και Επιστημών. Τον επόμενο χρόνο τιμήθηκε με το σημαντικό Βραβείο Βολφ Χημείας μαζί με τον Ντουίλιο Αριγκόνι του ETH Ζυρίχης για *«για τις θεμελιώδεις συνεισφορές τους στη διευκρίνιση του μηχανισμού ενζυμικών αντιδράσεων και της βιοσυνθέσεως φυσικών προϊόντων, ειδικότερα των χρωστικών των ζωντανών οργανισμών»*.

Το 2000 του απονεμήθηκε το Μετάλλιο Κόπλεϋ, ενώ έχει τιμηθεί και με άλλα σημαντικά βραβεία, όπως το Βασιλικό Μετάλλιο το 1984. Χρίσθηκε «ιππότης» (σερ) την πρωτοχρονιά του 1992.

## Παραπομπές


## Πηγές και βιβλιογραφία
* 
* 

## Εξωτερικοί σύνδεσμοι
* [Φωτογραφία του στην [Εθνική Πινακοθήκη Προσωπογραφιών] του Λονδίνου
* Copley Medal site
* Το Βραβείο Wolf Χημείας το 1989

Κατηγορία:Βρετανοί χημικοί
Κατηγορία:Εταίροι της Βασιλικής Εταιρείας
Ζωή Ζαούτζαινα

Η **Ζωή Ζαούτζαινα** (πέθανε τον Μάιο του 899) ήταν βυζαντινή αυτοκράτειρα και δεύτερη σύζυγος του βυζαντινού αυτοκράτορα Λέοντος ΣΤ΄. Ήταν κόρη του Στυλιανού Ζαούτζη, υψηλόβαθμου γραφειοκράτη κατά τη διάρκεια της βασιλείας του συζύγου της.

## Βιογραφία
Η Ζωή παντρεύτηκε για πρώτη φορά τον Θεόδωρο Γουνιάτζισεζε. Έγινε ερωμένη του αυτοκράτορα μετά το θάνατο του συζύγου της. Ο Θεόφανης αναφέρει ότι ο Θεόδωρος δηλητηριάστηκε, εμπλέκοντας τον Λέοντα στον πρόωρο θάνατό του. Ο Συμεών Μεταφραστής αναφέρει ότι ο Λέοντα την ερωτεύτηκε κατά το τρίτο έτος της βασιλείας του, τοποθετώντας τη συνάντησή τους στο 889. Την εποχή εκείνη ο Λέων ήταν παντρεμένος με τη Θεοφανώ Μαρτινιακή, κόρη του Κωνσταντίνου Μαρτινιακού. Ο γάμος τους είχε οργανωθεί από τον πατέρα του, τον Βασίλειο Α΄. Είχαν μια κόρη, αλλά ο γάμος του Λέοντα και της Θεοφανώς φαίνεται να ήταν χωρίς αγάπη.

Τον έβδομο χρόνο της βασιλείας του, δηλαδή γύρω το 893, η Θεοφανώ αποσύρθηκε στο μοναστήρι των Βλαχερνών και ο Λέων άρχισε να συζεί με την ερωμένη του. Μετά τον θάνατο της Θεοφανώς κατάφερε να παντρευτεί τη Ζωή, η οποία στέφθηκε Αυγούστα μετά τον θάνατο της προκατόχου της.

Η ίδια η Ζωή πέθανε το 899. Είχε γεννήσει τουλάχιστον δύο κόρες, την Άννα, που θεωρείται ότι πέθανε νέα και τάφηκε με τον πατέρα και τη μητέρα της στην εκκλησία των Αγίων Αποστόλων, και την Άννα ή Ευδοκία. Η Ευδοκία ήταν το όνομα της μοναδικής κόρης του Λέοντα ΣΤ΄ και της Θεοφανώς, ενώ η Άννα ήταν το όνομα της πρώτης κόρης του Λέοντα ΣΤ΄ και της Ζωής. Σε κάθε περίπτωση είτε ονομάστηκε έτσι από την ήδη αποθανούσα ετεροθαλή αδελφή ή τη βιολογική της αδελφή. Μια επιστολή του Πατριάρχη Νικολάου Α΄ Μυστικού αναφέρει τις διαπραγματεύσεις για να αρραβωνιάσει τη δεύτερη κόρη με τον Λουδοβίκο Γ΄ τον Τυφλό. Δεν έχει γίνει γνωστό αν οι διαπραγματεύσεις ολοκληρώθηκαν και αν ο γάμος έγινε ποτέ. Ωστόσο, ορισμένοι γενεαλόγοι θεωρούν καρπό του γάμου τους τον Κάρολο-Κωνσταντίνο του Βιεν.

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 9ου αιώνα
Κατηγορία:Βασιλικές ερωμένες
Υπουργείο Παιδείας (Μπασκορτοστάν)

Το **Υπουργείο Παιδείας του Μπασκορτοστάν** είναι ένα υπουργείο της εκτελεστικής εξουσίας της κυβέρνησης της Δημοκρατίας του Μπασκορτοστάν.

Η πολιτική του στοχεύει στην διάσωση και ανάπτυξη της γλώσσας Μπασκίρ και την ενίσχυση της παιδείας στο Μπασκορτοστάν. 

## Εξωτερικοί σύνδεσμοι
* http://www.morb.ru Επίσημη Ιστοσελίδα του Υπουργείου Παιδείας της Δημοκρατίας του Μπασκορτοστάν (στα ρωσικά) 

Κατηγορία:Πολιτική της Δημοκρατίας του Μπασκορτοστάν
Εσμά Σουλτάνα (κόρη του Αμπντούλ Αζίζ)

Η **Εσμά Σουλτάν** (Οθ. Τούρκικα:إسما سلطان) (Τούρκικα: *Esma Sultan*, 21 Μαρτίου 1873 – 7 Μαΐου 1899) ήταν κόρη του σουλτάνου Αμπντούλ Αζίζ και ετεροθαλής αδελφή του τελευταίου Χαλίφη του Ισλάμ Αμπντούλ Μετζίτ Β΄ της Οθωμανικής Αυτοκρατορίας.

Η Εσμά γεννήθηκε στις 21 Μαρτίου 1873 στο Παλάτι Ντολμαμπαχτσέ στην Κωνσταντινούπολη, ήταν κόρη του σουλτάνου Αμπντούλ Αζίζ και της πέμπτης συζύγου του Νεσερέκ Καντινεφέντι. Είχε ένα μεγαλύτερο αδελφό τον Ηγεμόνα Μεχμέτ Σεβκέτ. 

Μετά την εκθρόνιση του πατέρα της, σουλτάνου Αμπντούλ Αζίζ στις 30 Μαΐου 1876 και λίγες μέρες μετά τον θάνατο του, μεταφέρθηκε στο χαρέμι του σουλτάνου Αμπντούλ Χαμίτ Β΄ σε ηλικία τριών ετών.

Στις 20 Απριλίου 1889 σε ηλικία 16 ετών παντρεύτηκε το Νταμάτ Τσερκές Μεχμέτ Πασάς στο Παλάτι Γιλντίζ. Ο Σύζυγός της ήταν στρατηγός του Οθωμανικού Στρατου και πρώτος υπασπιστής του σουλτάνου Αμπντούλ Χαμίτ Β΄. 

Η Εσμά Σουλτάν πέθανε στις 7 Μαΐου 1899 σε ηλικία 26 ετών στην Κωνσταντινούπολη και είναι θαμμένη στο Γενί Τζαμί της Κωνσταντινούπολης. 

Η Εσμά Σουλτάνα και ο Μεχμέτ Πασάς απέκτησαν τρεις γιους και μια κόρη:
* τον Σουλτανζάντε Χασάν Μπεντρεντίν Μπέη (1890-1909)
* τον Σουλτανζάντε Χουσεϊν Χαϊρεντίν Μπέη (1890-1956)
* την Φατμά Σαντικά Χανίμσουλταν (1894-1894)
* τον Σουλτανζάντε Σαντεντίν Μεχμέτ Μπέη (1895-1976)
* τον Σουλτανζάντε Αμπντουλάχ Μπέη (1899-1899)

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Ζιγκανόβκα

μικρογραφία|Ένα λιβάδι κοντά στην Ζιγκανόβκα
Η **Ζιγκανόβκα **(ρωσικά: Зигановка, μπασκιρικά: Егән) είναι αγροτική περιοχή (*[[Χωριό|σέλο]]*) στο Σελσοβιέτ Μακαρόφσκι της Επαρχίας Ισιμπαΐσκι της Δημοκρατίας του Μπασκορτοστάν στη Ρωσία. Βρίσκεται κοντά στον ποταμό Ζιγκάν. Σύμφωνα με την απογραφή του 2010, είχε πληθυσμό 139 κατοίκων. 

## Οδοί
* Μπερεγκόβαγια
* Ρέτσναγια
* Τσεντράλναγια

Κατηγορία:Κατοικημένες περιοχές στην Δημοκρατία του Μπασκορτοστάν
Α΄ Κατηγορία ποδοσφαίρου γυναικών 1994-1995

Το Πρωτάθλημα Ελλάδας ποδοσφαίρου γυναικών Α΄ Εθνικής κατηγορίας 1994-95 κατέκτησε ο **[[Α.Ο. Δόξα Πειραιά]]** για δεύτερη συνεχόμενη χρονιά και για 4η φορά στην ιστορία της (ή 5η αν συμπεριληφθεί και το ανεπίσημο του 1989). Στον τελικό επικράτησε του Α.Ο. Ηλιούπολης Θεσσαλονίκης.

Στο πρωτάθλημα μετείχαν 12 σωματεία και διεξήχθη σε ενιαίο όμιλο. Όμως, οι ομάδες αντιμετώπισαν πολλά οικονομικά προβλήματα, με αποτέλεσμα πέντε σωματεία να μην μπορέσουν να το ολοκληρώσουν: Νίκη Μυτιλήνης, Μεσσηνιακός Γ.Σ., Ελλάς Σύρου, Νίκαια 85 Σερρών και Νεοχώρι Σερρών.

## Τελικός πρωταθλήματος
Στάδιο Νίκης Βόλου: **[[Α.Ο. Δόξα Πειραιά]]** - Α.Ο. Ηλιούπολης Θεσσαλονίκης 3-2

* **Σύνθεση Δόξας**:
** **Τεχνικοί**: Νίκος Ηλιαδάκης (προπονητής), Γιάννης Ζερβακάκης (τεχνικός σύμβουλος).
** **Παίκτριες**: Άρτεμις Σκούταρη, Κατερίνα Μιχαλοπούλου, Θεοδώρα Λέκκα, Ράνια Φώσκολου, Ειρήνη Παπαδάκη, Αθηνά Ρεντούμη, Σοφία Μαμζερίδη, Ντίνα Τσιβιλή, Φωτούλα Ξηρού, Ζίνα Καγκιά, Αργυρώ Βαβουλιώτου, Βιργινία Σκοδρογιάννη, Ματούλα Καρατζά, Ελευθερία Αργυροπούλου, Σουζάνα Ορφανίδου, Γεωργία Τρετά, Κατερίνα Δράκου, Αναστασία Καπουτσή.

## Πηγές
* Ματιές στα σπορ, τ. 33, Ιανουάριος 1996, σ. 166.

Κατηγορία:Α΄ Εθνική ποδοσφαίρου γυναικών
Ποταμός Σικάσια

Ο **Ποταμός Σικάσια** (Μπασκίρ: Һикеяҙ, ρωσικά: Сикася́, επίσης: Сиказя, Сиказа, Сикияз) είναι ποταμός στην επαρχία Ισιμπαΐσκι στην Δημοκρατία του Μπασκορτοστάν της Ρωσίας. Είναι δεξιός παραπόταμος του Ποταμού Ζιγκάν, στην λεκάνη απορροής του Ποταμού Κάμα.

## Παραπομπές

Κατηγορία:Ποταμοί στη Δημοκρατία του Μπασκορτοστάν
Κατηγορία:Ποταμοί της Ρωσίας
Καραϊντέλ

Το **Καραϊντέλ **() είναι αγροτική περιοχή (*[[Χωριό|σέλο]]*) και διοικητικό κέντρο της Επαρχίας Καραϊντέλσκι στην Δημοκρατία του Μπασκορτοστάν της Ρωσίας. Βρίσκεται στον Ποταμό Ουφά. Πληθυσμός: 5.980&#x20;κάτοικοι (απογραφή του 2010)  5.174 κάτοικοι (απογραφή του 2002), 4.284 κάτοικοι (απογραφή του 1989).

Σύμφωνα με την απογραφή του 2002, οι Μπασκίρ αποτελούσαν το 49% του πληθυσμού, ενώ οι Τάταροι αποτελούσαν το 26% του πληθυσμού

## Παραπομπές

Κατηγορία:Κατοικημένες περιοχές στην Δημοκρατία του Μπασκορτοστάν
Ποταμός Νουγκούς

Ο **Ποταμός Νουγκούς** (Ρωσικά: Нугуш‎, *Nuguš*, Μπασκιρικά: Нөгөш, *Nögöş*), επίσης γνωστός ως **Ποταμός Μπολσόι Νουγκούς** (Ρωσικά: Большой Нугуш, *Boljšoj Nuguš*), είναι ποτάμι στην Δημοκρατία του Μπασκορτοστάν της Ρωσίας. Είναι δεξιός παραπόταμος του Ποταμού Μπελάγια. Έχει μήκος 235 χιλιομέτρων, ενώ η λεκάνη απορροής του καλύπτει 3.820 τετραγωνικά χιλιόμετρα. Ο ποταμός Νουγκούς παγώνει από το πρώτο μισό του Νοεμβρίου και παραμένει παγωμένος μέχρι το δεύτερο μισό του Απριλίου. 

## Γκαλερί

File:Nugush River in Meleuzovsky District.jpg|
File:Nugush1.jpg|
File:Nugush2.jpg|
File:Nugush3.jpg|
File:Nugush4.jpg|
File:Nugush5.jpg|
File:Nugush6.jpg|
File:Nugush7.jpg|
Соколиная скала.jpg|


## Εξωτερικοί σύνδεσμοι
* Ποταμός Νουγκούς
Κατηγορία:Ποταμοί στη Δημοκρατία του Μπασκορτοστάν
Σκοτεινή ακτινοβολία

Η **σκοτεινή ακτινοβολία** (επίσης **σκοτεινός ηλεκτρομαγνητισμός**) είναι ένα υποτιθέμενο είδος ακτινοβολίας που μεσολαβεί στις αλληλεπιδράσεις της σκοτεινής ύλης.

Κατ ' αναλογία με τον τρόπο που τα φωτόνια μεσολαβούν στις ηλεκτρομαγνητικές αλληλεπιδράσεις μεταξύ των σωματιδίων στο καθιερωμένο Μοντέλο (που ονομάζεται *[[Βαρυόνιο|βαρυονική]] ύλη* στην κοσμολογία), η σκοτεινή ακτινοβολία προτείνεται ότι μεσολαβεί στις αλληλεπιδράσεις μεταξύ των σωματιδίων της σκοτεινής ύλης. Παρόμοια με τα σωματίδια της σκοτεινής ύλης, η υποθετική σκοτεινή ακτινοβολία δεν αλληλεπιδρά με τα σωματίδια του καθιερωμένου Πρότυπου.

Δεν υπήρξε καμία αξιοσημείωτη απόδειξη για την ύπαρξη της εν λόγω ακτινοβολίας, αλλά από τότε που απεδείχθη ότι η βαρυονική ύλη περιέχει πολλαπλά αλληλεπιδρώντα είδη σωματιδίων, είναι λογικό να υποθέσουμε ότι η σκοτεινή ύλη το κάνει επίσης. Επιπλέον, έχει επισημανθεί πρόσφατα ότι τα δεδομένα της κοσμικής ακτινοβολίας υποβάθρου φαίνεται να δείχνουν ότι ο αριθμός των αποτελεσματικών  βαθμών ελευθερίας των νετρίνων είναι περισσότεροι από 3,046 τιμή η οποία είναι ελαφρώς μεγαλύτερη από την τυπική υπόθεση για τρεις τύπους νετρίνων. Αυτός ο πρόσθετος βαθμός ελευθερίας θα μπορούσε να προκύψει από μια μη-τετριμμένη ποσότητα της σκοτεινής ακτινοβολίας στο σύμπαν. Ένας πιθανός υποψήφιος για τη σκοτεινή ακτινοβολία είναι το αποστειρωμένο νετρίνο.

## Δείτε επίσης
* Σκοτεινό φωτόνιο<br>
* Πέμπτη δύναμη

## Αναφορές


Κατηγορία:Σκοτεινή ύλη
Κατηγορία:Φυσική-επέκταση
Κατηγορία:Ακτινοβολία
Ποταμός Ικ

Ο **Ποταμός Ικ** (ρωσ. Ик, ταταρικά Ык, λατινικό αλφάβητο *Iq*, μπασκιρικά Ыҡ) είναι ποταμός στη Ρωσία που ρέει βόρεια του Ποταμού Κάμα. Διασχίζει τις δημοκρατίες του Μπασκορτοστάν και του Ταταρστάν, και την Περιφέρεια Αρινμπούρκ. Αριστεροί παραπόταμοι είναι ο Μέλλγια, ο Μενζέλια και ο Ντύμκα, ενώ δεξιός παραπόταμος είναι ο Ουσέν.

## Παραπομπές


## Εξωτερικοί σύνδεσμοι
* 

Κατηγορία:Ποταμοί στη Δημοκρατία του Μπασκορτοστάν
Κατηγορία:Ποταμοί της Ρωσίας
Κατάλογος των ποταμών του Τουρκμενιστάν

Αυτός είναι ένας **κατάλογος των ποταμών του [[Τουρκμενιστάν]]**. Οι ποταμοί της χώρας ρέουν σε ενδορροϊκές λεκάνες και κανένας δεν καταλήγει σε κάποιο ωκεανό.

## [[Κασπία Θάλασσα]]
* Ποταμός Ατρέκ
** Σουμπάρ (Σάρι-σου)
* Ποταμός Ουζμπόι, πρώην παραπόταμος του Αμού Ντάρια

## Έρημος [[Καρακούμ]]
* Ποταμός Τετζέν (Χαριρούντ)
* Ποταμός Μοργκάμπ - τώρα ρέει στο Κανάλι Καρακούμ
** Ποταμός Κουσκ
** Ποταμός Κασκάν

## Λεκάνη απορροής της [[Αράλη]]ς
* Αμού Ντάρια

Κατηγορία:Ποταμοί του Τουρκμενιστάν
Κατηγορία:Κατάλογοι που αφορούν την Ασία
Εμινέ Σουλτάνα

Η **Εμινέ Σουλτάν** (Οθ. Τούρκικα:ايمين سلطان) (Τούρκικα: *Emine Sultan*, 24 Αυγούστου 1874 - 30 Ιανουαρίου 1920) ήταν κόρη του σουλτάνου Αμπντούλ Αζίζ της Οθωμανικής Αυτοκρατορίας.

H Εμινέ γεννήθηκε στις 24 Αυγούστου 1874 στο Παλάτι Ντολμαμπαχτσέ στην Κωνσταντινούπολη, ήταν κόρη του σουλτάνου Αμπντούλ Αζίζ και της Νεσερέκ Καντινεφέντι. Σε ηλικία δύο ετών ο πατέρας της Αμπντούλ Αζίζ πεθαίνει, που μόλις έχει εκθρονιστεί. Στο παλάτι του Αμπντούλ Χαμίτ Β΄ η Εμινέ θα ανατραφεί από το χαρέμι. Είχε μια σπάνια ομορφιά, ψηλή, μεγάλα μαύρα μάτια, μακρύ πρόσωπο, πλάγια φρύδια και λευκή επιδερμίδα.

Στις 12 Σεπτεμβρίου 1901 θα παντρευτεί τον Μεχμέτ Σερίφ Τζαβνταρόγλου από αυτό τον γάμο θα γεννηθεί το μοναδικό παιδί, μια κόρη, η Χαμιντέ Χανίμσουλταν. Ο Σουλτάνος Αμπντούλ Χαμίτ Β΄ έκανε γαμήλιο δώρο στην Εμινέ μια έπαυλη στο Νακκαστεπέ στην περιοχή Κουσκουντζούκι. Στην έπαυλη έμεινε μέχρι τον θάνατο της, το καλοκαίρι του 1935 η έπαυλη κατεδαφίστηκε.

Η Εμινέ Σουλτάν πέθανε στις 30 Ιανουαρίου 1920 στην Κωνσταντινούπολη, σε ηλικία 45 ετών. Είναι θαμμένη στο Τουρμπέ του Μαχμούτ Β΄ στο Τέμενος Φατίχ στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κουνγκ Φου Πάντα (ταινία)

To **Κουνγκ Φου Πάντα** (**Kung Fu Panda**) είναι μια αμερικανική κινηματογραφική ταινία κινουμένων σχεδίων δράσης παραγωγής 2008 με παραγωγή από την DreamWorks Animation και διανέμεται από την Paramount Pictures. Η ταινία σκηνοθετήθηκε από τους John Stevenson και Mark Osborne ενώ πρωταγωνιστούν ο Τζακ Μπλακ, ο Ντάστιν Χόφμαν, η Αντζελίνα Τζολί και ο Τζάκι Τσαν. Το Κουνγκ Φου Πάντα έκανε πρεμιέρα στις Ηνωμένες Πολιτείες στις 6 Ιουνίου 2008, κερδίζοντας $ 20,3 εκατομμύρια την ημέρα έναρξης και $ 60,2 εκατομμύρια στο εναρκτήριο Σαββατοκύριακο, με αποτέλεσμα την πρώτη θέση στο box office. Η ταινία έγινε το μεγαλύτερο άνοιγμα της DreamWorks για μια ταινία χωρίς σικουελ, ενώ έγινε η πρώτη σε εισπράξεις κινούμενη ταινία του 2008 παγκοσμίως. Η ταινία προβλήθηκε για πρώτη φορά στο 61ο Φεστιβάλ Κινηματογράφου των Καννών, στις 15 Μαΐου 2008 ενώ προτάθηκε την ίδια χρονιά για το Όσκαρ Καλύτερης Ταινίας Κινουμένων Σχεδίων. Η ιστορία του Κουνγκ Φου Πάντα κατέληξε να γίνει τριλογία με την συνέχεια της πρώτης ταινίας στο Kung Fu Panda 2 και Kung Fu Panda 3.

## Πλοκή
Η πλοκή περιστρέφεται γύρω από ένα πελώριο πάντα που ονομάζεται Πο που φιλοδοξεί να γίνει δάσκαλος Κουνγκ Φου, τοποθετημένο σε μια εκδοχή της αρχαίας Κίνας που κατοικείται από ανθρωπόμορφα ζώα που μιλάνε. Όταν ένας κακός πολεμιστής του Κουνγκ Φου προφητεύεται για να δραπετεύσει μετά από είκοσι χρόνια στη φυλακή, ο Πο ονομάζεται άθελά του ως ο επιλεγμένος που προορίζεται να τον νικήσει και να φέρει την ειρήνη στη γη, τόσο για την καταστροφή των κατοίκων του όσο και για τους πολεμιστές Κουνγκ Φου.

## Ιδέα
Η ιδέα για την ταινία σχεδιάστηκε από τον Μίχαελ Λασάνς, στέλεχος της DreamWorks Animation. Η ταινία προοριζόταν αρχικά να είναι παρωδία, αλλά ο σκηνοθέτης Στίβενσον αποφάσισε αντ'αυτού να δημιουργήσει μια ταινία δράσης wuxia κωμωδίας που ενσωματώνει το ταξίδι του αρχαίου αφηγηματικού αρχέτυπου για τον πρωταγωνιστικό χαρακτήρα.

## Διανομή

## Συντελεστές

## Παραπομπές


Κατηγορία:Ταινίες του 2008
Κατηγορία:Ταινίες με μουσική σύνθεση Χανς Ζίμμερ
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές ταινίες κινουμένων σχεδίων
Κατηγορία:Κωμικές ταινίες κινουμένων σχεδίων
Κατηγορία:Ταινίες κινουμένων σχεδίων της Paramount Pictures
Κατηγορία:Ταινίες με μουσική σύνθεση Τζον Πάουελ
Κατηγορία:Ταινίες σε σενάριο Τζόναθαν Έιμπελ και Γκλεν Μπέργκερ
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες Κουνγκ Φου Πάντα
Κατηγορία:Ταινίες IMAX
Κατηγορία:Ταινίες κινουμένων σχεδίων του 2008